Akstafa (upė)

Akstafa (, ) – upė Armėnijoje ir Azerbaidžane, dešinysis Kuros intakas. Upės ilgis 133 km, baseino plotas 2589 km². Išteka Armėnijos teritorijoje iš šiaurės rytinės Težlerio kalno, esančio Pambaksko kalnyne, pusės. Iš pradžių upė teka kalnuose siauru slėniu, kurio pakraščiai apaugę krūmynais. Ties Diližano miestu ji kiek praplatėja ir toliau teka jau gana plačiu slėniu.

Vidutinis Akstafos debitas – 8,22 m³/s, o tai sudaro 256 mln. m³ per metus. Žmonės upės vandenį naudoja vynuogynų drėkinimui.

Stambiausi upės intakai – Bldanas, Sarnadžuras, Voskeparas, Getikas, Agdanas. Upės pakrantėse įsikūrę Diližano ir Idževano miestai.

Armėnijos upės
Azerbaidžano upės